Poșta Română își digitalizează activitatea financiară cu ajutorul unei companii românești.
Compania Națională Poșta Română a anunțat vineri că a încheiat un parteneriat cu compania fintech Finqware. Toate astea, pentru a eficientiza activitatea financiară a companiei. Finqware este o companie înființată în 2018, fiind fondată de doi foști bancheri.
Poşta Română a încheiat un parteneriat cu Finqware, o companie fintech românească, pentru a eficientiza activitatea financiară a companiei.În baza acestui acord, angajaţii Direcţiei Economice vor testa aplicaţia FinqTreasury care conectează toate conturile bancare ale companiei într-o singură platformă, în timp real, prin tehnologie open banking.,,Am creat platforma FinqTreasury exact cu gândul la companii precum Poşta Română, care au nevoie să îşi optimizeze la maxim operaţiunile financiare pentru a rămâne relevante din perspectiva agilităţii economice. Ne bucurăm că Poşta Română se alătură altor nume de tradiţie precum Banca Transilvania şi CEC Bank, ca şi altor companii medii şi mari din România, în a începe să testeze şi să implementeze cu Finqware tehnologia open banking, de data asta pentru nevoia proprie de digitalizare", a declarat Cosmin Cosma, Co-founder şi CEO Finqware.,,Parteneriatul cu Finqware ne permite să experimentăm şi să evaluăm cele mai noi tehnologii din domeniul financiar, precum open banking, pentru a eficientiza activitatea Poştei Române. Prin adoptarea acestor soluţii emergente care inovează metodele de furnizare a serviciilor financiare, Poşta Română mai face un pas spre digitalizarea proceselor interne ale companiei", a spus Valentin Ştefan, Directorul General al Companiei Naţionale Poşta Română.